### Beslutning

Godkendt.

### Sagsfremstilling

## Resume og sagens baggrund

Økonomistaben fremlægger regnskab 2023 for Teknik- og Miljøudvalgets område med bemærkninger. Det samlede regnskab samt indstilling om overførsler fra 2023 til 2024 behandles i Økonomiudvalget og Kommunalbestyrelsen i særskilte sager.

## Indstillinger

Direktøren indstiller, at orienteringen tages til efterretning.

## Behandling

Teknik- og Miljøudvalget.

## Sagsfremstilling

På udvalgets område viser regnskab 2023 et merforbrug på -8,4 mio. kr. i forhold til det oprindelige budget og et merforbrug på -8,6 mio. kr. i forhold til det korrigerede budget.

Det oprindelige budget var 176,5 mio. kr. og det korrigerede budget var 176,3 mio. kr. Forbruget i 2023 var 184,9 mio. kr.

De største afvigelser mellem korrigeret budget og forbrug er følgende:

*Plan, Byg og Tina Møller er et merforbrug på området på -7,8 mio. kr. som primært består af:

* *[adresse]* regnskabsresultat blev et merforbrug på -8,1 mio. kr. Merforbruget skyldes flere større ekstraordinære reparationer i forbindelse med en række færgenedbrud, men også for at undgå nye nedbrud. Derudover har der været merudgifter til 5-års eftersyn af [adresse], som er færgens drejelige skruer til fremdrift og styring, samt til nødvendig vedligeholdelse på Nekseløfærgen.

  Det fremgår af hensigtserklæring H15 i budgetaftalen for budget 2024-2027, at økonomien nulstilles i forbindelse med overførselssagen.

*Vej, Ejendom og Affald, ekskl. brugerfinansierede områder*
Der et samlet merforbrug på [adresse] mio. kr. på området som primært består af:

* På grund af en hård vinter i slutningen af 2023 fik *vintertjenesten* et merforbrug på -4,4 mio. kr.
* *Ejendomsområdet* endte med et merforbrug på -2,7 mio. kr. Dette skal ses i sammenhæng med overførslen af merforbrug fra 2022 på -4,5 mio. kr.
* *Entreprenørafdelingen*fik et merforbrug på -2,9 mio. kr., Merforbruget svarer til overførslen fra 2022, og der arbejdes på løsninger i forhold til at indhente merforbruget som er overført fra tidligere år.

*Vej, Ejendom og Affald, brugerfinansierede områder*
Regnskabsår 2023 endte med et mindreforbrug på de brugerfinansierede områder på 8,9 mio. kr. Mindreforbruget består af:

* *Renovationsområdet* kom ud af 2023 med mindreudgifter på 8,1 mio. kr. efter at det i samråd med ARGO blev besluttet, at planlagte indkøb af rest- og madbeholdere udskydes til selskabsgørelsen er trådt i kraft.
* *Skadedyrsområdet* havde mindreudgifter på 0,8 mio. kr. efter at have modtaget en efterregulering fra Mogens Iversen på baggrund af færre rotteanmeldelser i 2022 end forudsat i kontrakten.

*Teknisk tillægsbevilling*Der blev i løbet af 2023 givet en tillægsbevilling til Teknik- og Miljøudvalget på 0,4 mio. kr. på baggrund af et forventet merforbrug, med henblik på overholdelse af udvalgets bevillingsramme.

## Økonomiske konsekvenser

På udvalgets område viser regnskab 2023 et merforbrug på -8,4 mio. kr. i forhold til det oprindelige budget og et merforbrug på -8,6 mio. kr. i forhold til det korrigerede budget.